Chapmanspiek-pad onbepaald gesluitFoto: Twitter via @ChapmansPeakSA Byron la Hoe, woordvoerder vir die departement, het gesê verskeie rotse het aan die Noordhoek-kant op die pad geval wat aansienlike skade aan die padoppervlak en twee veiligheidsnette aangerig het. “Geotegniese ingenieurs het die toneel besoek en ŉ remediërende aksieplan in werking gestel,” het La Hoe gesê. Volgens La Hoe sal die pad vir drie tot vier weke gesluit wees en eers weer oopgemaak word wanneer dit veilig is vir die publiek om te gebruik. “Die gebied is blootgestel aan sterk winde en daar is ŉ groot risiko vir rots- en modderstortings langs die steil berghange,” het hy gesê. Motoriste word aangeraai om Ou Kaapse Weg as alternatiewe roete te gebruik. “Motoriste kan ook verwag dat die Chapmanspiek-pad deur die loop van die winter gesluit sal wees telkens wanneer daar hoë-risiko weerstoestande in die gebied is.”